Public procurement notice: Additional Information
Published: 2017-12-09
Buyer: Lučka uprava Slavonski Brod
Country: HR
Contract type: Services
Procedure: Open procedure
CPV classification: 71521000: Construction-site supervision services
Submission deadline: 2017-12-14
Award criteria: The most economic tender

Technical requirements: Usluge stručnog nadzora nad projektom „Infrastrukturni radovi u lučkom području luke Slavonski Brod sa koncesijom za usluge”
Predmet nabave su usluge stručnog nadzora nad projektom „Infrastrukturni radovi u lučkom području luke Slavonski Brod sa koncesijom za usluge”.
— pravna osoba iz Republike Hrvatske u slučaju dodjele ugovora dužna je Naručitelju prije potpisa ugovora dostaviti dokaz o postupanju sukladno Zakonu o poslovima i djelatnostima prostornog uređenja i gradnje, ukoliko nije isto prethodno dokazala.
— strana pravna osoba koja ne posjeduje ovlaštenje za trajno obavljanje djelatnosti stručnog nadzora građenja u Republici Hrvatskoj, u slučaju dodjele ugovora, dužna je naručitelju prije potpisa ugovora dostaviti dokaz o postupanju sukladno Zakonu o poslovima i djelatnostima prostornog uređenja i gradnje.
— u slučaju dodjele ugovora, gospodarski subjekt je dužan Naručitelju prije potpisa ugovora dostaviti dokaz da su navedeni stručnjaci, hrvatski državljani ili strane fizičke osobe, ishodili sva potrebna rješenja/potvrde za obavljanje stručnog nadzora građenja sukladno zakonima Republike Hrvatske.
— u slučaju uvođenja podugovaratelja koji je pravna osoba iz Republike Hrvatske ili strana pravna osoba, Izvršitelj je dužan Naručitelju dostaviti dokaz o postupanju sukladno Zakonu o poslovima i djelatnostima prostornog uređenja i gradnje.
— u slučaju uvođenja stručnjaka tijekom izvršenja ugovora koji su državljani Republike Hrvatske ili strani državljani Izvršitelj je dužan Naručitelju dostaviti dokaz da su navedeni stručnjaci, hrvatski državljani ili strane fizičke osobe, ishodili sva potrebna rješenja/potvrde za obavljanje stručnog nadzora građenja sukladno zakonima Republike Hrvatske.
Naručitelj određuje slijedeće posebne uvjete za izvršenje ugovora. U slučaju dodjele ugovora o javnoj nabavi, odabrani ponuditelj je dužan Naručitelju dostaviti dokaze o postupanju kako je navedeno u posebnim uvjetima izvršenja ugovora, a prije potpisa predmetnog ugovora:
— Za potrebe obavljanja djelatnosti stručnog nadzora građenja pravna osoba sa sjedištem u Republici Hrvatskoj mora biti registrirana za obavljanje djelatnosti stručnog nadzora građenja. Isto dokazuje izvatkom iz sudskog registra u kojem pod predmetom poslovanja mora biti upisana djelatnost stručnog nadzora građenja.
— Strana pravna osoba sa sjedištem u drugoj državi ugovornici EGP-a (Europskog gospodarskog prostora) koja u toj državi obavlja djelatnost stručnog nadzora građenja sukladno poglavlju VIII. članku 69. Zakona o poslovima i djelatnostima prostornog uređenja i gradnje (NN 78/15) može u Republici Hrvatskoj privremeno ili povremeno obavljati one poslove koje je prema propisima države u kojoj ima sjedište ovlaštena obavljati, nakon što o tome obavijesti Ministarstvo nadležno za poslove graditeljstva i prostornog uređenja izjavom u pisanom obliku. Uz izjavu strani ponuditelj mora priložiti isprave kojim se dokazuje: pravo obavljanja djelatnosti u državi sjedišta strane pravne osobe i da je osigurana od odgovornosti za štetu koju bi obavljanjem djelatnosti mogla učiniti investitoru ili drugim osobama.
— Prema članku 70. strana pravna osoba sa sjedištem u drugoj državi ugovornici EGP-a koja obavlja djelatnost stručnog nadzora građenja, može u Republici Hrvatskoj trajno obavljati djelatnost pod istim uvjetima kao pravna osoba sa sjedištem u Republici Hrvatskoj, u skladu sa Zakonom o poslovima i djelatnostima prostornog uređenja i gradnje (NN 78/15) i drugim posebnim propisima.
— Prema članku 71. strana pravna osoba sa sjedištem u trećoj državi (država je članica STO (Svjetske trgovinske organizacije)) koja u trećoj državi obavlja djelatnost stručnog nadzora građenja ima pravo u Republici Hrvatskoj privremeno ili povremeno obavljati tu djelatnost u skladu sa Zakonom o poslovima i djelatnostima prostornog uređenja i gradnje (NN 78/15) i drugim posebnim propisima.
— Strana pravna osoba sa sjedištem u trećoj državi (država nije članica STO) koja u trećoj državi obavlja djelatnost stručnog nadzora građenja ima pravo u Republici Hrvatskoj, pod pretpostavkom uzajamnosti, privremeno ili povremeno obavljati tu djelatnost u skladu sa Zakonom o poslovima i djelatnostima prostornog uređenja i gradnje (NN 78/15) i drugim posebnim propisima (potrebno je dokazati pretpostavku uzajamnosti iz dvostranih međunarodnih ugovora Republike Hrvatske i države strane pravne osobe).
— Strana pravna osoba sa sjedištem u trećoj državi koja u trećoj državi obavlja djelatnost stručnog nadzora građenja ima pravo u Republici Hrvatskoj trajno obavljati tu djelatnost pod istim uvjetima kao pravna osoba sa sjedištem u Republici Hrvatskoj u skladu sa Zakonom o poslovima i djelatnostima prostornog uređenja i gradnje (NN 78/15) i drugim posebnim propisima.
— Pravna osoba iz Republike Hrvatske u slučaju dodjele ugovora dužna je Naručitelju prije potpisa ugovora dostaviti dokaz o postupanju sukladno Zakonu o poslovima i djelatnostima prostornog uređenja i gradnje, ukoliko nije isto prethodno dokazala.